Egy bajai férfi készített fotókat a kalocsai kórház tüdőgyógyászati osztályáról, ahol rothadó falakkal, málló vakolattal és penésszel szembesült, sőt, volt, ahol darabok estek ki a falból.

Az RTL Híradó stábjának nyilatkozott a fotókat készítő férfi, akinek súlyos beteg rokonát kezelik itt.

Annyira nehéz megfogalmazni azt az érzést, ami hatalmába keríti az embert, mikor meglátja ezeket a falakat, a bútorzatot. Egy betegnek kellene az a környezet, ami lelkileg rendbe tartja

– fogalmazott a férfi.

A kórház egy részét felújították, de erre a részlegre már nem maradt pénz. Az intézmény szerint az elkövetkező időszakban felújítják az épületet, ami egyébként az ’50-es években épült, de még sosem renoválták.